13 Julie 2011Die seuns van Israel het saam met ander mense gegaan wat ook koring in Egipte wou gaan koop omdat daar hongersnood was in die hele Kanaän. Genesis 42:5 Soos in baie gesinne, was daar ook spanning, onmin en hartseer in Jakob se gesin. Josef se broers het skuldgevoelens omdat hulle hom verkoop het. Josef smag om weer aanvaar te word in sy gesin. Jakob se hart is gebreek. God gebruik hongersnood om hierdie gesin weer te herenig. Die “broers van Josef is toe weg… om koring te gaan koop… Josef het self die graan aan die mense verkoop.” God bly in beheer. (Lees Gen 42)